BRI เปิดตัว CRAFT PARK พัฒนาพื้นที่สีเขียวเพื่อชุมชน
BRI นำทัพพันธมิตรเปิดตัวโครงการ CRAFT PARK พัฒนาพื้นที่สาธารณะสีเขียวเพื่อชุมชนต่อเนื่อง นำร่องศูนย์บริการสาธารณสุข 8 เขตบางนา
BRI นำทัพพันธมิตรเปิดตัวโครงการ CRAFT PARK พัฒนาพื้นที่สาธารณะสีเขียวเพื่อชุมชนต่อเนื่อง นำร่องศูนย์บริการสาธารณสุข 8 เขตบางนา
3 เม.ย. 2566

นายสุรินทร์ สหชาติโภคานันท์ ประธานเจ้าหน้าที่บริหาร บริษัท บริทาเนีย จำกัด (มหาชน) หรือ BRI พร้อมด้วยพันธมิตรทั้งภาครัฐ ภาคสังคม และเอกชน นำโดย นายพรพรหม ณ.ส. วิกิตเศรษฐ์ ที่ปรึกษาของผู้ว่าราชการกรุงเทพมหานคร ด้านสิ่งแวดล้อม และ นายยศพล บุญสม ผู้ก่อตั้ง we!park ร่วมแถลงข่าวเปิดตัวโครงการ CRAFT PARK พัฒนาพื้นที่สาธารณะสีเขียวต้นแบบ ส่งเสริมสุขภาพดี เติมเต็มการใช้ชีวิตอย่างมีคุณภาพ สร้างการมีส่วนร่วม ตั้งแต่การศึกษาความต้องการ ออกแบบและลงมือทำ เกิดเป็นความ CRAFT ในแบบฉบับที่ทุกคนร่วมกันสร้าง สู่การใช้ประโยชน์จากพื้นที่ร่วมกันอย่างยั่งยืน และตั้งเป้าขยายโมเดล CRAFT PARK ไปยังพื้นที่อื่นต่อเนื่อง
โดยนำร่องแห่งแรกที่ ศูนย์บริการสาธารณสุข 8 เขตบางนา พื้นที่พัฒนารวม 211 ตารางวา พร้อมเปิดให้ใช้ในส่วนสนามเด็กเล่น หน้าศูนย์เด็กเล็ก ภายในเดือนมิถุนายน 2566 โดยมี พญ.ภัทรพร ริมชลา, นายตนัย ธนะชานันท์, นายวัชระ ศิริฤทธิชัย, นายวาสุเทพ บุญชู ร่วมงาน